Document ID: /roh_data/filtered/fineweb-2-filterrobots_roh.jsonl.gz/4568

Il parlamentari grischun ha inoltrà ina moziun durant la sessiun federala a Berna. Il Cussegl federal duai instradar la cumissiun aifer il proxim messadi da cultura per ils onns 2021-2024.
Jau sun fitg surprais ch'i na dat anc betg ina tala cumissiun.
La cumissiun per dumondas linguisticas duai esser ina plattafurma, nua ch'ils commembers pon sa barattar e perfin cussegliar la Confederaziun. Exempels concrets fissan cura ch'i va per la dumonda da l'englais u franzos en scola u era per la promoziun da las linguas minoritaras en Svizra.
La Confederaziun mussa pauc engaschi per la promoziun da linguas minoritaras.
Er il rumantsch duai profitar: Actualmain saja plitost uschia che la Confederaziun mettia bain a disposiziun daners – surlaschia dentant l'entira lavur da promoziun al chantun Grischun. Stefan Engler è da l'avis ch'era la Confederaziun stoppia dar dapli paisa a la politica da linguas.
Far part da la cumissiun per dumondas linguisticas duain mintgamai trais represchentants da las quatter linguas naziunalas (tudestg, franzos, talian e rumantsch) sco era trais represchentants d’autras linguas che vegnan discurridas en Svizra (p.ex. portugais u englais).
RR novitads 07.00